9.  การจัดการ

โครงสร้างการจัดการของบริษัทฯ

บริษัทหลักทรัพย์ เคจีไอ (ประเทศไทย) จำกัด (มหาชน)

ณ 31 ธันวาคม 2546

[]

หมายเหตุ: *นางสาวจงกลณี วงศ์ผาสุกโชติ ได้ลาออกจากกรรมการของบริษัท เมื่อวันที่ 1
มกราคม 2547

  * นางสุภา เสริมสุขสกุลชัย ได้ลาออกจากการเป็นกรรมการของบริษัทฯ
  และดำรงตำแหน่งที่ปรึกษา เมื่อวันที่ 16 มกราคม 2547

สำหรับโครงสร้างการจัดการนั้น ประกอบด้วยคณะกรรมการทั้งสิ้น 10 ชุด คือ คณะกรรมการบริษัทฯ
คณะกรรมการตรวจสอบ คณะกรรมการกำหนดอัตราค่าตอบแทน คณะกรรมการบริหารความเสี่ยง
คณะกรรมการประนอมหนี้ คณะกรรมการด้านการจัดซื้อ คณะกรรมการด้านทรัพยากรบุคคล
คณะกรรมการดูแลการลงทุน คณะกรรมการตราสารอนุพันธ์ และคณะกรรมการวินัย
ซึ่งมีรายละเอียดดังต่อไปนี้

9.1.1 คณะกรรมการบริษัท (Board of Directors)

ณ วันที่ 31 ธันวาคม 2546 บริษัทฯ มีคณะกรรมการทั้งหมด 13 ท่าน ประกอบด้วย

+-------------------------------------+--------------------------------+
| ชื่อ-สกุล กรรมการบริษัท                  | ตำแหน่ง                         |
+-------------------------------------+--------------------------------+
| 1. นายแองเจลโล จอห์น ยิน คู            | ประธานกรรมการ                  |
+-------------------------------------+--------------------------------+
| 2. นายวิศิษฐ์ วงศ์ไพศาล                 | กรรมการ                        |
+-------------------------------------+--------------------------------+
| 3. นายเฉิน ผิ่น-เชิน                    | กรรมการ                        |
+-------------------------------------+--------------------------------+
| 4. ดร. พิสิฐ ลี้อาธรรม                  | กรรมการอิสระ                    |
+-------------------------------------+--------------------------------+
| 5. ดร. ดอน ภาสะวณิช                  | กรรมการอิสระ                    |
+-------------------------------------+--------------------------------+
| 6. นายประดิษฐ ศวัสตนานนท์              | กรรมการอิสระ                    |
+-------------------------------------+--------------------------------+
| 7. นางสาวบี เล็ง ออย                  | กรรมการ                        |
+-------------------------------------+--------------------------------+
| 8.นายคิน วาพัน                        | กรรมการ                        |
+-------------------------------------+--------------------------------+
| 9. นางสุชาดา โสตถิภาพกุล               | กรรมการ                        |
+-------------------------------------+--------------------------------+
| 10. นายพอล ไว ไค วอง                | กรรมการ                        |
+-------------------------------------+--------------------------------+
| 11. นางสาวเต๋อ-ซิน ชิว                 | กรรมการ                        |
+-------------------------------------+--------------------------------+
| 12. นางสาวจงกลณี วงศ์ผาสุกโชติ*         | กรรมการ                        |
+-------------------------------------+--------------------------------+
| 13.นางสุภา เสริมสุขสกุลชัย*              | กรรมการ                        |
+-------------------------------------+--------------------------------+

โดยมี นางสาวนงลักษณ์ นิงสานนท์ เป็นเลขานุการบริษัท

  กรรมการมีอำนาจลงนาม ได้แก่ 1) นายเฉิน ผิ่น-เชิน 2) นายพอล ไว ไค วอง 3) นายคิน
  วา พัน

  4) นางสุชาดา โสตถิภาพกุล 5) นางสาวเต๋อ-ชิน ชิว 6) นางสาวจงกลณี วงศ์ผาสุกโชติ และ
  7) และนางสุภา เสริมสุขสกุลชัยโดยกรรมการสองในเจ็ดท่านนี้ลงลายมือชื่อร่วมกัน

  หมายเหตุ: *นางสาวจงกลณี วงศ์ผาสุกโชติ ได้ลาออกจากกรรมการของบริษัท เมื่อวันที่ 1
  มกราคม 2547

  * นางสุภา เสริมสุขสกุลชัย ได้ลาออกจากการเป็นกรรมการของบริษัทฯ
  และดำรงตำแหน่งที่ปรึกษา เมื่อวันที่ 16 มกราคม 2547

 

บทบาท หน้าที่ และความรับผิดชอบของคณะกรรมการบริษัท

คณะกรรมการบริษัทมีบทบาท หน้าที่ และความรับผิดชอบ ดังนี้

การปฏิบัติหน้าที่ของคณะกรรมการ

คณะกรรมการของบริษัทได้ปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัท และได้ปฏิบัติหน้าที่ตามวัตถุประสงค์
ข้อบังคับของบริษัท และมติที่ประชุมผู้ถือหุ้นของบริษัท
ด้วยความระมัดระวังเพื่อรักษาผลประโยชน์ของบริษัท และรับผิดชอบต่อผู้ถือหุ้น

การทบทวนและให้ความเห็นชอบกับนโยบายที่เหมาะสม

คณะกรรมการของบริษัทรับผิดชอบในการทบทวนและให้ความเห็นชอบกับนโยบายและทิศทางการดำเนินงานของบริษัทฯ
ที่เสนอโดยฝ่ายจัดการ

การกำกับดูแลฝ่ายจัดการ

คณะกรรมการของบริษัทกำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัทฯ
รายการระหว่างบุคคลที่เกี่ยวโยงกันและอื่นๆ ให้พิจารณาโดยเป็นไปตามกฎระเบียบ
ข้อบังคับของสำนักงาน กลต. และตลาดหลักทรัพย์ฯ
หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอกเพื่อให้คำปรึกษา
หรือความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัทฯ

การจัดให้มีระบบการควบคุมภายในและการตรวจสอบภายใน

คณะกรรมการได้กำกับให้บริษัทฯ มีระบบการควบคุมภายใน และการตรวจสอบภายในที่มีประสิทธิผล
โดยจัดให้มีฝ่ายตรวจสอบและดูแลการปฏิบัติงานภายในเป็นผู้ติดตาม ดำเนินการ
และร่วมประสานงานกับคณะกรรมการตรวจสอบ

การปฏิบัติหน้าที่อย่างเป็นอิสระของกรรมการที่ไม่ได้เป็นผู้บริหาร

กรรมการที่ไม่ได้เป็นผู้บริหารได้ใช้ดุลยพินิจของตนอย่างเป็นอิสระในการพิจารณากำหนดกลยุทธ์
การบริหารงาน การแต่งตั้งกรรมการ
และเรื่องที่มีผลกระทบต่อผลประโยชน์ของผู้มีส่วนได้เสียของบริษัทฯ
รวมถึงการเข้าถึงสารสนเทศทางการเงินและทางธุรกิจอื่นอย่างเพียงพอต่อการปฏิบัติหน้าที่

จริยธรรมธุรกิจและจรรยาบรรณ

คณะกรรมการดูแลกำกับให้บริษัทฯ จัดให้มี Compliance Manual ของเกี่ยวกับจรรยาบรรณ
และจริยธรรมทางธุรกิจ จริยธรรมของผู้บริหาร และพนักงาน
เพื่อใช้เป็นแนวทางปฏิบัติภายในองค์กร

9.1.2 คณะกรรมการตรวจสอบ

คณะกรรมการตรวจสอบ คือ คณะกรรมการชุดย่อยของคณะกรรมการบริษัท
ซึ่งจะเข้ามาช่วยคณะกรรมการปฏิบัติงาน เพื่อให้กิจการมีการกำกับดูแลที่ดี
พร้อมทั้งช่วยแบ่งเบาภาระของกรรมการบริษัทเพื่อให้เกิดความคล่องตัวในการจัดการ
โดยองค์ประกอบของคณะกรรมการตรวจสอบ ต้องประกอบด้วยกรรมการที่มีความเป็นอิสระอย่างน้อย
3 คน

ณ 31 ธันวาคม 2546 คณะกรรมการตรวจสอบ ประกอบด้วย

  1. ดร. พิสิฐ ลี้อาธรรม ประธานกรรมการ

  2. ดร. ดอน ภาสะวณิช กรรมการ

  3. นายประดิษฐ ศวัสตนานนท์ กรรมการ

  โดยมีนางสาวอาภาภรณ์ วรพันธ์ เป็นเลขานุการคณะกรรมการตรวจสอบ

บทบาท หน้าที่ และความรับผิดชอบของคณะกรรมการตรวจสอบ

  บทบาท อำนาจหน้าที่
  ความรับผิดชอบของคณะกรรมการตรวจสอบซึ่งต้องรายงานต่อคณะกรรมการบริษัท มีดังต่อไปนี้

  1. สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
  โดยการประสานงานกับผู้สอบบัญชีภายนอกและผู้บริหารที่รับผิดชอบ

  2. สอบทานให้บริษัทฯ มีระบบการควบคุมภายในและการตรวจสอบภายในที่มีความเหมาะสม
  และมีประสิทธิผล โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี)

  3. สอบทานการปฏิบัติงานของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจหลักทรัพย์

  4. พิจารณาคัดเลือกและเสนอแต่งตั้งผู้สอบบัญชีของบริษัทฯ
  รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
  ความเพียงพอของทรัพยากร และปริมาณการตรวจสอบของสำนักงานตรวจสอบบัญชีนั้น
  รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัทฯ

  5. พิจารณาเปิดเผยข้อมูลของบริษัทฯ ในกรณีที่เกิดรายการเกี่ยวโยง
  หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย
  เช่น ทบทวนนโยบายการบริหารทางการเงินและบริหารความเสี่ยง
  และทบทวนร่วมกับผู้บริหารของบริษัทฯ ในรายงานสำคัญๆ
  ที่ต้องเสนอต่อสาธารณชนตามที่กฎหมายกำหนด ได้แก่ บทรายงานและวิเคราะห์ของฝ่ายบริหาร
  เป็นต้น

  7. จัดทำรายงานกิจกรรมของคณะกรรมการตรวจสอบ
  โดยเปิดเผยไว้ในรายงานประจำปีของบริษัท

  8. คณะกรรมการตรวจสอบอาจขอความเห็นที่เป็นอิสระจากที่ปรึกษาทางวิชาชีพอื่นใด
  เมื่อเห็นว่าจำเป็น ด้วยค่าใช้จ่ายของบริษัทฯ

9.1.3 คณะกรรมการกำหนดอัตราค่าตอบแทน

ณ วันที่ 31 ธันวาคม 2546 คณะกรรมการกำหนดอัตราค่าตอบแทนมีสมาชิกทั้งหมด 3 ท่าน
ประกอบด้วย

  1. นายแองเจลโล จอห์น ยิน คู ประธานกรรมการ

  2. นางสาวเต๋อ-ซิน ชิว กรรมการ

  3. นายประดิษฐ ศวัสตนานนท์ กรรมการ

บทบาท หน้าที่ และความรับผิดชอบของคณะกรรมการกำหนดอัตราค่าตอบแทน

  คณะกรรมการกำหนดอัตราค่าตอบแทน มีหน้าที่พิจารณาอนุมัติค่าตอบแทนสำหรับผู้บริหารของบริษัทฯ

9.1.4 คณะกรรมการบริหารความเสี่ยง

ณ วันที่ 31 ธันวาคม 2546 คณะกรรมการบริหารความเสี่ยงมีสมาชิกทั้งหมด 3 ท่าน ประกอบด้วย 

  1. นายเฉิน ผิ่น-เชิน กรรมการอำนวยการ

  2. นางสาวกิติวรรณ ธัญน้อม ผู้อำนวยการอาวุโส

  3. นายณัฐชัย บุณยะประภัศร ผู้ช่วยผู้อำนวยการ

คณะกรรมการบริหารความเสี่ยง มีคณะกรรมการย่อย 2 คณะ คือ

  ก) คณะกรรมการบริหารความเสี่ยงในการให้วงเงินการซื้อขายหลักทรัพย์ (Credit Risk
  Sub-committee) มีหน้าที่ตัดสินใจในเรื่องนโยบายการให้วงเงินการซื้อขายหลักทรัพย์ของลูกค้า
  มีกรรมการดังต่อไปนี้

  1. นายเฉิน ผิ่น-เชิน กรรมการอำนวยการ

  2. นางสาวจงกลณี วงศ์ผาสุกโชติ* กรรมการผู้จัดการ

  3. นางสุภา เสริมสุขสกุลชัย* กรรมการผู้จัดการ

  4. นางสุชาดา โสตถิภาพกุล กรรมการผู้จัดการ

  5. นางสาวศรัญญา หลากสุขถม ผู้ช่วยกรรมการผู้จัดการ

  6. นางสาวอาภาภรณ์ วรพันธ์ ผู้อำนวยการอาวุโส

  7. นางสาวกิติวรรณ ธัญน้อม ผู้อำนวยการอาวุโส

  8. นายณัฐชัย บุณยะประภัศร ผู้ช่วยผู้อำนวยการ

หมายเหตุ: *นางสาวจงกลณี วงศ์ผาสุกโชติ ได้ลาออกจากกรรมการของบริษัท เมื่อวันที่ 1
มกราคม 2547

  * นางสุภา เสริมสุขสกุลชัย ได้ลาออกจากการเป็นกรรมการของบริษัทฯ
  และดำรงตำแหน่งที่ปรึกษา เมื่อวันที่ 16 มกราคม 2547

  ข) คณะกรรมการวาณิชธนกิจ (Investment Banking Sub-committee)
  มีหน้าที่อนุมัติธุรกรรมทางด้านตลาดทุน และการทำธุรกรรมด้านวาณิชธนกิจ มีกรรมการดังต่อไปนี้

  1. นายเฉิน ผิ่น-เชิน กรรมการอำนวยการ

  2. นางสาวบี เล็ง ออย กรรมการผู้จัดการ

  3. นายเจษฎาวัฒน์ เพรียบจริยวัฒน์ ผู้ช่วยกรรมการผู้จัดการ

  4. นางสาวกิติวรรณ ธัญน้อม ผู้อำนวยการอาวุโส

  5. นายณัฐชัย บุณยะประภัศร ผู้ช่วยผู้อำนวยการ

บทบาท หน้าที่ และความรับผิดชอบของคณะกรรมการบริหารความเสี่ยง

  คณะกรรมการบริหารความเสี่ยง (Risk Management Committee)
  มีหน้าที่ความรับผิดชอบในการอนุมัติและทบทวนนโยบายการบริหารความเสี่ยงของบริษัทฯ
  ในเรื่องของนโยบายสินเชื่อ แนวทางในการประเมินและบริหารหลักประกัน และอื่นๆ ดังนี้

  1. นโยบายการให้วงเงินการซื้อขายหลักทรัพย์

  2. แนวทางการประเมินและบริหารหลักประกัน

  3. รายชื่อของหลักทรัพย์สำหรับเครดิตบาลานซ์ การยืมและให้ยืมหลักทรัพย์ และอื่น ๆ

  4. รายชื่อของธุรกรรมทางด้านตลาดทุน

  5. รายชื่อของสัญญาการรับประกันการจัดจำหน่าย

  6. สาระสำคัญของสัญญาที่ทำขึ้นกับลูกค้า

  7. นโยบายด้านความเสี่ยงและกลยุทธ์ในการป้องกันความเสี่ยง

9.1.5 คณะกรรมการประนอมหนี้

ณ วันที่ 31 ธันวาคม 2546 คณะกรรมการประนอมหนี้มีสมาชิกทั้งหมด 5 ท่าน ประกอบด้วย 

  1. นายเฉิน ผิ่น-เชิน กรรมการอำนวยการ

  2. นางสาวบี เล็ง ออย กรรมการผู้จัดการ

  3. นางสุภา เสริมสุขสกุลชัย* กรรมการผู้จัดการ

  4. นางสาวศรัญญา หลากสุขถม ผู้ช่วยกรรมการผู้จัดการ

  5. นายอภิวันท์ มานะศรีสุริยัน ผู้อำนวยการ

  หมายเหตุ: * นางสุภา เสริมสุขสกุลชัย ได้ลาออกจากการเป็นกรรมการของบริษัทฯ
  ในเดือนมกราคม 2546 แต่ยังคงดำรงตำแหน่งที่ปรึกษาและสมาชิกของคณะกรรมการประนอมหนี้

บทบาท หน้าที่ และความรับผิดชอบของคณะกรรมการประนอมหนี้

  1. ทบทวนความคืบหน้าของการประนอมหนี้อย่างสม่ำเสมอ

  2. สรุปแนวทางและหลักเกณฑ์ในการปรับโครงสร้างหนี้สงสัยจะสูญ

  3. อนุมัติการประนอมหนี้กับลูกหนี้

  4. ติดตามและอนุมัติการบริหาร/จำหน่ายทรัพย์สินในบัญชีเงินลงทุน

9.1.6 คณะกรรมการด้านการจัดซื้อ

ณ วันที่ 31 ธันวาคม 2546 คณะกรรมการด้านการจัดซื้อมีสมาชิกทั้งหมด 4 ท่าน ประกอบด้วย 

  1. นางสาวกิติวรรณ ธัญน้อม ผู้อำนวยการอาวุโส

  2. นางสาวนงลักษณ์ นิงสานนท์ ผู้อำนวยการอาวุโส

  3. นายศักดิ์ชัย เลิศธุรกิจสกุล ผู้อำนวยการอาวุโส

  4. นางสุชาดา วงษ์รัก ผู้อำนวยการ

  บทบาท หน้าที่ และความรับผิดชอบของคณะกรรมการด้านการจัดซื้อ

  1. อนุมัติขั้นตอนการเสนอราคา

  2. ให้คำแนะนำในการเจรจาต่อรองกับผู้ขาย

  3. คัดเลือกผู้จัดจำหน่ายและผู้ขาย

9.1.7 คณะกรรมการด้านทรัพยากรบุคคล

ณ วันที่ 31 ธันวาคม 2546 คณะกรรมการด้านทรัพยากรบุคคลมีสมาชิกทั้งหมด 6 ท่านประกอบด้วย 

  1. นายเฉิน ผิ่น-เชิน (มีคะแนนเสียง 2 เสียง) กรรมการอำนวยการ

  2. นางสาวบี เล็ง ออย กรรมการผู้จัดการ

  3. นางสาวจงกลณี วงศ์ผาสุกโชติ* กรรมการผู้จัดการ

  4. นางสุภา เสริมสุขสกุลชัย* กรรมการผู้จัดการ

  5. นางสุชาดา โสตถิภาพกุล กรรมการผู้จัดการ

  6. นางกอบกาญจน์ ชลชนูปถัมภ์ ผู้ช่วยกรรมการผู้จัดการ

หมายเหตุ: *นางสาวจงกลณี วงศ์ผาสุกโชติ ได้ลาออกจากกรรมการของบริษัท เมื่อวันที่ 1
มกราคม 2547

  * นางสุภา เสริมสุขสกุลชัย ได้ลาออกจากการเป็นกรรมการของบริษัทฯ
  และดำรงตำแหน่งที่ปรึกษา เมื่อวันที่ 16

  มกราคม 2547

บทบาท หน้าที่ และความรับผิดชอบของคณะกรรมการด้านทรัพยากรบุคคล

1. ประเมินความต้องการกำลังคน และตัดสินนโยบายเกี่ยวกับงานด้านทรัพยากรบุคคล

2. ประเมินผลการปฏิบัติงานของพนักงานในบริษัท

9.1.8 คณะกรรมการดูแลการลงทุนในหลักทรัพย์เพื่อการลงทุน

ณ วันที่ 31 ธันวาคม 2546 คณะกรรมการดูแลการลงทุนในหลักทรัพย์เพื่อการลงทุน มีสมาชิกทั้งหมด4 ท่าน ประกอบด้วย 

  1. นายเฉิน ผิ่น-เชิน กรรมการอำนวยการ

  2. นางสาวบี เล็ง ออย กรรมการผู้จัดการ

  3. นางสาวกิติวรรณ ธัญน้อม ผู้อำนวยการอาวุโส

  5. นายณัฐชัย บุณยะประภัศร ผู้ช่วยผู้อำนวยการ

  บทบาทหน้าที่และความรับผิดชอบของคณะกรรมการดูแลการลงทุนในหลักทรัพย์
  เพื่อการลงทุน

  1. กำหนดแนวทางและนโยบายสำหรับการลงทุนในหลักทรัพย์

  2. ให้คำแนะนำที่เหมาะสมเกี่ยวกับนโยบายการจัดสรรสินทรัพย์

  3. ทบทวนและอนุมัติรายชื่อของผลิตภัณฑ์ในการลงทุนที่มีคุณภาพ (หลักทรัพย์ ตราสารหนี้
  ตราสารอนุพันธ์)

  4. กำหนดแนวทางที่เหมาะสมสำหรับวัดผลการดำเนินงานของพอร์ตการลงทุน
  และประเมินผลการดำเนินงานของพอร์ตการลงทุนเป็นระยะๆ

  5. อนุมัติวงเงินการลงทุนที่เหมาะสม และกำหนดกลยุทธ์การลงทุนสำหรับแต่ละพอร์ตการลงทุน

  6. อนุมัติการตัดการเสื่อมค่าของเงินลงทุนในหลักทรัพย์

  7. ทบทวนและอนุมัตินโยบายการควบคุมความเสี่ยงสำหรับการลงทุนในหลักทรัพย์

คณะกรรมการดูแลการลงทุนในหลักทรัพย์เพื่อการลงทุน ประกอบด้วยคณะกรรมการย่อย คือ
คณะกรรมการย่อยดูแลการลงทุนในตราสารหนี้ (Fixed Income Sub-committee)
และคณะกรรมการย่อยดูแลการลงทุนในหลักทรัพย์และตราสารอนุพันธ์ (Equities and
Derivatives Sub-committee) โดยมีรายละเอียด ดังต่อไปนี้

คณะกรรมการย่อยดูแลการลงทุนในตราสารหนี้
มีหน้าที่ในการทบทวนและอนุมัติการลงทุนในตราสารหนี้ ประกอบด้วย

  1. นายเฉิน ผิ่น-เชิน กรรมการอำนวยการ

  2. นางสาวบี เล็ง ออย กรรมการผู้จัดการ

  3. นางสาวบุษบา แตงสุวรรณ ผู้ช่วยกรรมการผู้จัดการ

  4. นางสาวกิติวรรณ ธัญน้อม ผู้อำนวยการอาวุโส

  5. นางสาวอริยพร พนากิจกุล ผู้อำนวยการ

  6. นายณัฐชัย บุณยะประภัศร ผู้ช่วยผู้อำนวยการ

คณะกรรมการย่อยดูและการลงทุนในหลักทรัพย์และตราสารอนุพันธ์ มีหน้าที่ทบทวนดูแล
และอนุมัติการลงทุนในหลักทรัพย์และตราสารอนุพันธ์ มีสมาชิกทั้งหมด 5 ท่านประกอบด้วย

  1. นายเฉิน ผิ่น-เชิน กรรมการอำนวยการ

2. นางสาวบี เล็ง ออย กรรมการผู้จัดการ

3. นายธนวัฒน์ พานิชเกษม ผู้อำนวยการอาวุโส

  4. นางสาวกิติวรรณ ธัญน้อม ผู้อำนวยการอาวุโส

  5. นายณัฐชัย บุณยะประภัศร ผู้ช่วยผู้อำนวยการ

9.1.9 คณะกรรมการ ตราสารอนุพันธ์

คณะกรรมการตราสารอนุพันธ์ มีสมาชิกทั้งหมด 6 ท่านประกอบด้วย

  1. นายเฉิน ผิ่น-เชิน กรรมการอำนวยการ

2. นางสาวบี เล็ง ออย กรรมการผู้จัดการ

3. นายธนวัฒน์ พานิชเกษม ผู้อำนวยการอาวุโส

  4. นายมาร์ค ฮอดจ์ ผู้อำนวยการอาวุโส

  5. นางสาวกุลภัทรา สิโรดม ที่ปรึกษา

  6. นางสาววิเวียน ลี ที่ปรึกษา

คณะกรรมการตราสารอนุพันธ์มีหน้าที่พิจารณาอนุมัติราคาตราสารอนุพันธ์ที่นำเสนอโดย Trader
และขายให้กับลูกค้า

9.1.10 คณะกรรมการวินัย

ณ วันที่ 31 ธันวาคม 2546 คณะกรรมการวินัย มีสมาชิกทั้งหมด 3 ท่าน ประกอบด้วย 

  1. นางกอบกาญจน์ ชลชนูปถัมภ์ ผู้ช่วยกรรมการผู้จัดการ

  2. นางสาวอาภาภรณ์ วรพันธ์ ผู้อำนวยการ

  3. ผู้บังคับบัญชาของเจ้าหน้าที่ที่ถูกกล่าวหา

บทบาท หน้าที่ และความรับผิดชอบของคณะกรรมการวินัย

  คณะกรรมการวินัยมีหน้าที่ พิจารณาการกระทำผิดและพิจารณาลงโทษบุคคลที่ฝ่าฝืน
  หรือมีส่วนเกี่ยวข้องในการฝ่าฝืนข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  ตลาดหลักทรัพย์แห่งประเทศไทย และนโยบายของบริษัทฯ

ผู้บริหารของบริษัท

ณ วันที่ 31 ธันวาคม 2546 รายชื่อผู้บริหารของบริษัทฯ มีดังนี้

+------+-------------------------------+------------------------------+
|      | ชื่อ-สกุล                        | ตำแหน่ง                       |
+------+-------------------------------+------------------------------+
| 1.   | นายวิศิษฐ์ วงศ์ไพศาล              | กรรมการอำนวยการ              |
+------+-------------------------------+------------------------------+
| 2.   | นายเฉิน ผิ่น-เชิน                 | กรรมการอำนวยการ              |
+------+-------------------------------+------------------------------+
| 3.   | นางสาวบี เล็ง ออย               | กรรมการผู้จัดการ                |
+------+-------------------------------+------------------------------+
| 4.   | นางสุชาดา โสตถิภาพกุล            | กรรมการผู้จัดการ                |
+------+-------------------------------+------------------------------+
| 5.   | นางสุภา เสริมสุขสกุลชัย*           | กรรมการผู้จัดการ                |
+------+-------------------------------+------------------------------+
| 6.   | นางสาวจงกลณี วงศ์ผาสุกโชติ*       | กรรมการผู้จัดการ                |
+------+-------------------------------+------------------------------+
| 7.   | นางกอบกาญจน์ ชลชนูปถัมถ์          | ผู้ช่วยกรรมการผู้จัดการ            |
+------+-------------------------------+------------------------------+
| 8.   | นายเจษฎาวัฒน์ เพรียบจริยวัฒน์       | ผู้ช่วยกรรมการผู้จัดการ            |
+------+-------------------------------+------------------------------+
| 9.   | นางสาวศรัญญา หลากสุขถม          | ผู้ช่วยกรรมการผู้จัดการ            |
+------+-------------------------------+------------------------------+
| 10.  | นางสาวบุษบา แตงสุวรรณ           | ผู้ช่วยกรรมการผู้จัดการ            |
+------+-------------------------------+------------------------------+
| 11.  | นายปรีชา ลีละศิธร                | ผู้ช่วยกรรมการผู้จัดการ            |
+------+-------------------------------+------------------------------+
| 12.  | นายนคร คลศรีชัย                 | ผู้ช่วยกรรมการผู้จัดการ            |
+------+-------------------------------+------------------------------+
| 13.  | นายสมชาย สิริไพบูลย์พงศ์           | ผู้ช่วยกรรมการผู้จัดการ            |
+------+-------------------------------+------------------------------+
| 14.  | นางสาวทัศน์มน วิทยารักษ์สรรค์       | ผู้ช่วยกรรมการผู้จัดการ            |
+------+-------------------------------+------------------------------+
| 15.  | นางสาวกิติวรรณ ธัญน้อม            | ผู้อำนวยการอาวุโส               |
|      |                               | ฝ่ายการเงินและบัญชี              |
+------+-------------------------------+------------------------------+

  หมายเหตุ: *นางสาวจงกลณี วงศ์ผาสุกโชติ ได้ลาออกจากกรรมการของบริษัท เมื่อวันที่ 1
  มกราคม 2547

  * นางสุภา เสริมสุขสกุลชัย ได้ลาออกจากการเป็นกรรมการของบริษัทฯ
  และดำรงตำแหน่งที่ปรึกษา เมื่อวันที่ 16 มกราคม 2547

9.2 การสรรหากรรมการและผู้บริหาร

การแต่งตั้งบุคคลที่จะเป็นกรรมการและผู้บริหารของบริษัทฯ นั้น บริษัทฯ
จะต้องปฏิบัติตามพระราชบัญญัติหลักทรัพย์และตลาดหลักทรัพย์ พ.ศ. 2535 และข้อบังคับของบริษัทฯ

ณ วันที่ 31 ธันวาคม 2546 บริษัทฯ มีคณะกรรมการที่มาจากกลุ่มเคจีไอ
ซึ่งเป็นผู้ถือหุ้นรายใหญ่ของบริษัทฯ มีดังนี้ 1) นายแองเจลโล จอห์น ยิน คู 2) นายพอล ไว ไค
วอง 3) นายคิน วา พัน และ 4) นางสาวเต๋อซิน ชิว

ทั้งนี้ ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการ ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร

(ก) ค่าตอบแทนกรรมการบริษัท

(หน่วย : ล้านบาท)

  ------------------- ----------------------- ---------------------------
                      กรรมการที่ไม่ใช่ผู้บริหาร      กรรมการตรวจสอบ

  โบนัสของปี 2545       5.26                    1.51

  ค่าเบี้ยประชุม          0.40                    0.48

  รวม                 5.66                    1.99
  ------------------- ----------------------- ---------------------------

หมายเหตุ :ค่าตอบแทนของกรรมการที่เป็นผู้บริหาร ได้เปิดเผยแยกไว้ในค่าตอบแทนของผู้บริหาร

(ข) ค่าตอบแทนผู้บริหาร

ในปี 2546 ที่ผ่านมา บริษัทฯมีจำนวนผู้บริหารรวม 17 ท่าน ได้รับค่าตอบแทนรวม 180,087,227
บาท โดยเป็นค่าตอบแทนในรูปเงินเดือน 48,304,302 บาท ผลตอบแทนอื่นๆ 130,173,513 บาท
และเงินกองทุนสำรองเลี้ยงชีพจำนวน 1,609,412 บาท ทั้งนี้
ไม่รวมค่าตอบแทนของผู้อำนวยการฝ่ายการเงินและบัญชี

9.4 การกำกับดูแลกิจการ

คณะกรรมการบริษัทมีนโยบายที่จะปฏิบัติตามหลักการกำกับดูแลกิจการที่ดีจำนวน 15 ข้อ
ตามแนวทางของตลาดหลักทรัพย์
ซึ่งคณะกรรมการบริษัทมั่นใจว่าแนวทางปฏิบัติดังกล่าวจะเป็นประโยชน์ต่อการดำเนินธุรกิจของบริษัท
เพราะเป็นสิ่งที่แสดงให้เห็นถึงมาตรฐานการจัดการที่ดี ซึ่งจะสร้างความเชื่อมั่นให้เกิดแก่ผู้ถือหุ้น
ผู้ลงทุน และผู้ที่เกี่ยวข้องทุกฝ่าย
และจะทำให้บริษัทได้รับการยอมรับมากขึ้นทั้งภายในและต่างประเทศ โดยมีแนวทางสำคัญ
สรุปได้ดังนี้

หลักการข้อ 1 นโยบายเกี่ยวกับการกำกับดูแลกิจการ

บริษัทฯ ให้ความสำคัญกับการปฏิบัติตามหลักการของการกำกับดูแลกิจการที่ดี โดยบริษัทฯ
มีความมั่นใจว่าการปฏิบัติตามหลักการดังกล่าว จะเป็นประโยชน์ต่อการดำเนินธุรกิจของบริษัทฯ
เพราะเป็นสิ่งที่แสดงให้เห็นถึงมาตรฐานการจัดการที่ดี
ซึ่งจะมีส่วนทำให้บริษัทฯได้รับการยอมรับมากขึ้น ทั้งภายในและต่างประเทศ
ตลอดจนเป็นเครื่องแสดงถึงความโปร่งใสของฝ่ายจัดการ
อันจะสร้างความเชื่อมั่นให้เกิดขึ้นแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย ดังนั้น
บริษัทฯจึงมีนโยบายที่จะปฏิบัติตามหลักการของการกำกับดูแลกิจการที่ดีทั้ง 15 ข้อ
ตามแนวทางที่ตลาดหลักทรัพย์แห่งประเทศไทยกำหนด

หลักการข้อ 2 และ 4 : สิทธิของผู้ถือหุ้นและการประชุมผู้ถือหุ้น

บริษัทฯ ให้ความสำคัญต่อสิทธิของผู้ถือหุ้น โดยบริษัทฯ
จะจัดให้มีระบบซึ่งให้ความมั่นใจว่าผู้ถือหุ้นจะได้รับการปฏิบัติโดยเท่าเทียมกัน
พร้อมทั้งมีนโยบายที่จะอำนวยความสะดวกในการะบวนการจัดประชุมผู้ถือหุ้นและไม่จำกัดโอกาสในการศึกษาทำความเข้าใจเกี่ยวกับสารสนเทศของบริษัทฯ
และการเข้าประชุมผู้ถือหุ้น พร้อมทั้งให้โอกาสผู้ถือหุ้นในการแสดงความคิดเห็นและตั้งคำถามใด ๆ
ต่อที่ประชุมตามระเบียบวาระการประชุม และเรื่องที่เสนอ

ในปี 2546 บริษัทฯมีประชุมผู้ถือหุ้น 2 ครั้ง คือ การประชุมวิสามัญผู้ถือหุ้น ในวันที่ 9 มกราคม
2546 และการประชุมสามัญผู้ถือหุ้น ในวันที่ 25 เมษายน 2546 น. ณ โรงแรมมณเฑียร
ห้องราชมณเฑียร ถนนสุรวงศ์ กรุงเทพมหานคร โดยบริษัทฯได้ดำเนินการตามหลักการนี้ ดังต่อไปนี้

1. บริษัทฯจัดส่งหนังสือนัดประชุมพร้อมข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วง

หน้าก่อนวันประชุม 14 วันทำการ สำหรับการประชุมวิสามัญผู้ถือหุ้น และ 10 วัน สำหรับการประชุม

สามัญผู้ถือหุ้นที่กล่าวข้างต้น

2. บริษัทฯได้อำนวยความสะดวกในขั้นตอนการเข้าประชุมให้กับผู้ถือหุ้นทุกราย

3. บริษัทฯเปิดโอกาสให้ผู้ถือหุ้นสอบถามปัญหาอย่างเต็มที่

4.  ประธานกรรมการ กรรมการ และกรรมการอิสระทุกคน เข้าประชุมผู้ถือหุ้น
    เพื่อตอบคำถามผู้ถือหุ้น

5.  ประธานได้เปิดโอกาสให้ผู้ถือหุ้นทุกรายมีสิทธิสอบถามและแสดงความคิดเห็น

หลักการข้อ 3 : สิทธิของผู้มีส่วนได้เสียกลุ่มต่าง ๆ

บริษัทฯได้ให้ความสำคัญต่อสิทธิของผู้มีส่วนได้เสีย ไม่ว่าจะเป็นผู้ที่มีส่วนได้เสียภายใน ซึ่งได้แก่
พนักงาน หรือผู้ที่มีส่วนได้เสียภายนอกบริษัทซึ่งได้แก่ เจ้าหนี้ หน่วยงานที่เกี่ยวข้องต่าง ๆ ทั้งนี้
เนื่องจากบริษัทฯเชื่อว่าการร่วมมือกันระหว่างบริษัทฯและส่วนผู้มีส่วนได้เสียจะสามารถสร้างความสำเร็จให้บริษัทฯในระยะยาวได้

หลักการข้อ 5 : ภาวะผู้นำและวิสัยทัศน์

คณะกรรมการได้มีส่วนร่วมในการกำหนดวิสัยทัศน์ กลยุทธ์ เป้าหมายแผนธุรกิจ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจที่กำหนดไว้อย่างมีประสิทธิภาพ
เพื่อผลประโยชน์สูงสุดของผู้ถือหุ้น ทั้งนี้ คณะกรรมการได้กำหนด บทบาทหน้าที่
ความรับผิดชอบระหว่างคณะกรรมการ อนุกรรมการ และฝ่ายจัดการอย่างชัดเจน
รวมทั้งมีการสื่อสารบทบาทหน้าที่ดังกล่าวให้พนักงานของบริษัทรับทราบด้วย

หลักการข้อ 6: ความขัดแย้งของผลประโยชน์

บริษัทฯ มีการพิจารณาเรื่องความขัดแย้งทางผลประโยชน์อย่างรอบคอบ ในการประชุมคณะกรรมการ
หรือการประชุมผู้ถือหุ้น กรรมการหรือผู้ถือหุ้นที่มีส่วนได้เสียในวาระการประชุมใด ๆ
จะเปิดเผยให้ที่ประชุมทราบ และจะไม่มีสิทธิออกเสียงในวาระดังกล่าวนั้น ทั้งนี้
สำหรับรายการที่อาจมีความขัดแย้งทางผลประโยชน์ หรือรายการที่เกี่ยวโยงนั้น
บริษัทฯมีนโยบายที่ปฏิบัติตามหลักเกณฑ์ของตลาดหลักทรัพย์แห่งประเทศไทย
โดยให้ราคาและเงื่อนไขเหมือนการทำรายการกับบุคคลภายนอก
และได้เปิดเผยรายละเอียดเกี่ยวกับรายการไว้ในรายงานประจำปี และแบบ 56-1 แล้ว

หลักการข้อที่ 7 จริยธรรมธุรกิจ

บริษัทฯ ได้มีการจัดทำคู่มือการปฏิบัติงานที่เกี่ยวกับจรรยาบรรณของพนักงาน
พร้อมทั้งได้มีการจัดอบรมให้พนักงานปฏิบัติงานตามหลักจริยธรรมและจรรยาบรรณดังกล่าว
โดยต้องปฏิบัติงานด้วยความซื่อสัตย์สุจริต และต้องปฏิบัติตามกฎหมาย กฎเกณฑ์ และมาตรฐานต่าง ๆ
ที่เกี่ยวกับธุรกิจหลักทรัพย์อย่างเคร่งครัด

หลักการข้อที่ 8 : การถ่วงดุลของกรรมการที่ไม่เป็นผู้บริหาร

ณ วันที่ 31 ธันวาคม 2546 คณะกรรมการบริษัทฯ มีจำนวน 13 ท่าน เป็นกรรมการที่เป็นผู้บริหาร
6 ท่าน กรรมการที่เป็นตัวแทนจากผู้ถือหุ้นรายใหญ่จำนวน 4 ท่าน และกรรมการที่เป็นอิสระจำนวน
3 ท่าน ซึ่งจำนวนกรรมการที่เป็นอิสระคิดเป็นร้อยละ 23 ของกรรมการทั้งคณะ

หลักการข้อที่ 9 : การรวมหรือแยกตำแหน่ง

ถึงแม้ว่า บริษัทฯจะมีประธานกรรมการจะเป็นตัวแทนของผู้ถือหุ้นรายใหญ่
แต่ประธานกรรมการของบริษัทฯก็มิได้เป็นบุคคลคนเดียวกับกรรมการอำนวยการ ทั้งนี้
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ นอกจากนี้
บริษัทฯมีกรรมการอิสระ 3 ท่าน ทำหน้าที่ถ่วงดุลและตรวจทานการบริหารงานด้วย

หลักการข้อที่ 10 : ค่าตอบแทนกรรมการและผู้บริหาร

บริษัทฯ ได้กำหนดนโยบายค่าตอบแทนกรรมการและผู้บริหารไว้อย่างชัดเจนและโปร่งใส
โดยค่าตอบแทนดังกล่าวจะไปในแนวทางเดียวกับผลงานของบริษัทและการปฏิบัติงานของผู้บริหารแต่ละคน
โดยต้องได้รับการอนุมัติจากที่ประชุมผู้ถือหุ้น
ซึ่งบริษัทฯได้เปิดเผยจำนวนค่าตอบแทนไว้ในรายงานประจำปี และแบบ 56-1 แล้ว

หลักการข้อที่ 11 : การประชุมคณะกรรมการ

คณะกรรมการของบริษัทฯจะมีการประชุมอย่างน้อย 3 เดือนต่อครั้ง และในกรณีทั่วไป
บริษัทฯจะจัดส่งหนังสือนัดประชุมให้กรรมการไม่น้อยกว่า 7 วัน
โดยจะมีจัดทำรายงานการประชุมที่ผ่านการรับรองจากคณะกรรมการไว้เป็นลายลักษณ์อักษร
เพื่อให้ผู้ที่เกี่ยวข้องสามารถตรวจสอบได้ ทั้งนี้ ในปี 2546 คณะกรรมการบริษัทฯมีการประชุมรวม 6
ครั้ง โดยมีคณะกรรมการเข้าร่วมประชุมครบองค์ประชุมทุกครั้ง

หลักการข้อที่ 12 คณะอนุกรรมการ

คณะกรรมการบริษัทฯ ได้แต่งตั้งให้มีคณะอนุกรรมการชุดต่าง ๆ
เพื่อช่วยศึกษาในรายละเอียดในเรื่องต่าง ๆ ได้แก่ คณะกรรมการตรวจสอบ
คณะกรรมการกำหนดอัตราค่าตอบแทน คณะกรรมการบริหารความเสี่ยง คณะกรรมการประนอมหนี้
คณะกรรมการด้านการจัดซื้อ คณะกรรมการด้านทรัพยากรบุคคล คณะกรรมการดูแลการลงทุน
คณะกรรมการตราสารอนุพันธ์ และคณะกรรมการวินัย
โดยแต่ละคณะมีบทบาทและหน้าที่ตามที่ได้กล่าวในหัวข้อ 9 เรื่องการจัดการ

หลักการข้อที่ 13 ระบบควบคุมตรวจสอบภายในและการบริหารความเสี่ยง

ฝ่ายตรวจสอบและดูแลการปฏิบัติงานภายในของบริษัทฯ
จะทำหน้าที่ตรวจสอบการปฏิบัติงานของพนักงานให้เป็นไปตามแนวทางที่กำหนดไว้
และถูกต้องตามกฎเกณฑ์ และมาตรฐานต่าง ๆ ที่เกี่ยวกับธุรกิจหลักทรัพย์ โดยฝ่ายตรวจสอบฯ
จะรายงานโดยตรงต่อคณะกรรมการตรวจสอบ นอกจากนี้ บริษัทฯ
ยังจัดให้มีคณะกรรมการบริหารความเสี่ยง (Risk Management Committee)
ซึ่งมีหน้าที่ความรับผิดชอบในการอนุมัติและทบทวนนโยบายการบริหารความเสี่ยงของบริษัทในเรื่องของนโยบายสินเชื่อ
และแนวทางในการประเมินและบริหารหลักประกันและอื่นๆ ด้วย

หลักการข้อที่ 14 รายงานของคณะกรรมการ

คณะกรรมการของบริษัทเป็นผู้รับผิดชอบต่องบการเงินของบริษัทฯและบริษัทย่อย ทั้งนี้
คณะกรรมการได้ปฏิบัติหน้าที่โดยใช้ความรู้ ความสามารถ ความระมัดระวัง
เพื่อให้มีการรายงานทางการเงินอย่างถูกต้องและเปิดเผยอย่างเพียงพอ
และคณะกรรมการได้มีการแต่งตั้งคณะกรรมการตรวจสอบ
ซึ่งประกอบด้วยกรรมการที่ไม่ได้เป็นผู้บริหารให้เป็นผู้ดูแลเกี่ยวกับรายงานทางการเงินและระบบควบคุมภายในด้วย

หลักการข้อที่ 15 การเปิดเผยข้อมูลและความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
เพื่อให้ผู้ลงทุนและผู้ที่เกี่ยวข้องได้รับทราบข้อมูล โดยการเผยแพร่ข้อมูลผ่านทางตลาดหลักทรัพย์ และ
web-site ของบริษัทฯ

9.5 การดูแลเรื่องการใช้ข้อมูลภายใน

บริษัทฯได้มีการกำหนดนโยบายเรื่องการป้องกันการใช้ข้อมูลภายใน
โดยกำหนดให้ผู้บริหารห้ามซื้อขายหุ้นสามัญและใบสำคัญแสดงสิทธิของบริษัทฯ ในช่วงเวลา 1 เดือน
ก่อนถึงกำหนดส่งงบการเงิน จนกระทั่ง 1 วัน หลังจากการประกาศงบการเงินต่อสาธารณะแล้ว
และในกรณีที่ผู้บริการมีการซื้อขายหลักทรัพย์ในช่วงอื่น ๆ
ให้รายงานการเปลี่ยนแปลงการถือครองหลักทรัพย์ ตามมาตรา 59 ของ
พระราชบัญญัติหลักทรัพย์และตลาดหลักทรัพย์
ต่อสำนักงานคณะกรรมการกำกับหลักทรัพย์แลตลาดหลักทรัพย์ด้วย ทั้งนี้
ในกรณีที่ผู้บริหารปฏิบัติไม่ถูกต้องตามนโยบายและมาตรการดังกล่าว
จะถูกลงโทษตามระเบียบของบริษัทฯ โดยบริษัทฯ
มีคณะกรรมการวินัยที่มีหน้าที่พิจารณาความผิดและลงโทษบุคคลที่ฝ่าฝืน
หรือมีส่วนเกี่ยวข้องในการฝ่าฝืนข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และนโยบายของบริษัทฯ

9.6 บุคลากร

จำนวนพนักงานทั้งหมด

ณ วันที่ 31 ธันวาคม 2546 บริษัทฯ มีพนักงานรวมทั้งสิ้น 487 คน ดังนี้

  --------------------------------------------- -------------------------
  ฝ่าย                                           จำนวนพนักงาน (คน)

  ผู้บริหาร *                                      14

  พนักงานสายธุรกิจหลักทรัพย์                          336

  พนักงานสายธุรกิจอื่น                               29

  พนักงานสายงานปฏิบัติการ                           64

  พนักงานสายงานสนับสนุน                            36

  พนักงานฝ่ายตรวจสอบและดูแลการปฏิบัติงานภายใน         8

  รวมทั้งสิ้น                                       487
  --------------------------------------------- -------------------------

หมายเหตุ ในปี 2546 บริษัทฯมีจำนวนพนักงานเพิ่มจากปี 2545 จำนวน 29 คน

* ผู้บริหาร หมายถึง ระดับผู้ช่วยกรรมการผู้จัดการขึ้นไป

ข้อพิพาทแรงงานในช่วง 3 ปีที่ผ่านมา

ในระหว่างไตรมาสที่สองของปี 2544
อดีตผู้บริหารและพนักงานของบริษัทฯกลุ่มหนึ่งได้ยื่นคำร้องต่อสำนักงานคณะกรรมการแรงงานสัมพันธ์
กระทรวงแรงงานและสวัสดิการสังคมว่าไม่ได้รับความเป็นธรรมในการเลิกจ้างและได้เรียกร้องค่าชดเชยจากการเลิกจ้างเป็นจำนวนเงิน
17.88 ล้านบาท
ซึ่งคณะกรรมการแรงงานสัมพันธ์ได้วินิจฉัยชี้ขาดให้บริษัทฯจ่ายค่าเสียหายให้แก่อดีตพนักงานท่านหนึ่งเป็นเงินจำนวน
603,336 บาท บริษัทฯได้ทำการอุทธรณ์คำสั่งดังกล่าว ปัจจุบัน คดีอยู่ระหว่างพิจารณาในศาลฎีกา
ซึ่งบริษัทฯได้บันทึกค่าชดเชยส่วนที่มีคำชี้ขาดนี้ไว้แล้วในบัญชี
ส่วนของอดีตผู้บริหารและพนักงานที่เหลือนั้น บริษัทฯไม่ได้บันทึกบัญชีภาระหนี้สิน เนื่องจาก
คณะกรรมการแรงงานสัมพันธ์ได้วินิจฉัยให้ยกเลิกคำร้องกล่าวหา อย่างไรก็ตาม
อดีตผู้บริหารและพนักงานกลุ่มนี้ไม่เห็นด้วยกับคำวินิจฉัยดังกล่าว
จึงได้ยื่นฟ้องต่อศาลแรงงานกลางขอให้ยกเลิก คำสั่งของคณะกรรมการแรงงานสัมพันธ์
และฟ้องเรียกค่าเสียหาย เงินชดเชยและเงินสำรองเลี้ยงชีพ รวมเป็นจำนวนประมาณ 3.7
ล้านบาท ซึ่งบริษัทฯได้บันทึกค่าชดเชยในส่วนของเงินสำรองเลี้ยงชีพประมาณ 2
ล้านบาทไว้ในบัญชีแล้ว

ในปี 2545 ศาลแรงงานกลางได้พิพากษายกฟ้องข้อกล่าวหาของอดีตพนักงานกลุ่มข้างต้น
ซึ่งพนักงานกลุ่มดังกล่าวได้ยื่นอุทธรณ์คัดค้านคำสั่งศาลแรงงานกลางต่อศาลฏีกา แต่ในส่วนของอดีต
ผู้บริหารนั้น ยังคงอยู่ในขั้นตอนการไกล่เกลี่ยของศาล

ในเดือนมิถุนายน 2546 อดีตผู้บริหารได้ทำสัญญาประนีประนอมยอมความกับบริษัทฯผ่านศาล
แรงงานกลางโดยบริษัทฯได้จ่ายเงินชดเชยให้เป็นจำนวนประมาณ 1.8 ล้านบาท
ส่วนจำนวนที่เหลือประมาณ 0.2
ล้านบาทเป็นเงินสำรองเลี้ยงชีพของอดีตพนักงานอีกผู้หนึ่งซึ่งยังไม่ได้ทำการตกลงระหว่างบริษัทฯ
และยังคงค้างในบัญชีหนี้สินของบริษัทฯ

ในเดือนกรกฏาคม 2546
ศาลฎีกาได้มีคำสั่งกลับคำพิพากษาศาลแรงงานกลางของอดีตกลุ่มพนักงานที่ได้ยื่นคัดค้านในปี 2545
โดยพิพากษาให้บริษัทฯจ่ายค่าเสียหายให้แก่อดีตพนักงานกลุ่มนั้น จำนวน 889,718.58 บาท
ซึ่งบริษัทฯได้ชำระค่าชดเชยนี้แล้วในวันที่ 25 กรกฎาคม 2546

ผลตอบแทนรวมและลักษณะผลตอบแทนที่ให้กับพนักงาน

ผลตอบแทนรวมและลักษณะผลตอบแทนที่ให้กับพนักงานจาก วันที่ 1 มกราคม 2546 - 31 ธันวาคม 2546 รวมเป็นเงิน 718.42 ล้านบาท ตามงบการเงินของบริษัทฯ ซึ่งผลตอบแทนหลักดังกล่าวประกอบด้วย เงินเดือน จำนวน 210.68 ล้านบาท โบนัสรวมถึงค่าตอบแทนเจ้าหน้าที่การตลาด 475 ล้านบาท และเงินสมทบกองทุนสำรองเลี้ยงชีพ ซึ่งจะจ่ายให้พนักงานโดยมีเงื่อนไขตามอายุการทำงานจำนวน 6.27 ล้านบาท ส่วนที่เหลือเป็นผลประโยชน์ตอบแทนอื่นๆ 

นโยบายในการพัฒนาพนักงาน

บริษัทฯ ตระหนักว่าพนักงานเป็นพลังขับเคลื่อนที่สำคัญในการที่จะช่วยนำพาบริษัทฯ
ให้สามารถพัฒนาและแข่งขันในการดำเนินธุรกรรมใดๆได้ในสภาพแวดล้อมที่เปลี่ยนแปลงตลอดเวลา
บริษัทฯจึงมุ่งเน้นในการสรรหาการบริหารจัดการในทุกๆด้าน
รวมทั้งด้านบุคลากรที่เป็นปัจจัยสำคัญที่จะทำให้การดำเนินธุรกรรมต่างๆของบริษัทฯสัมฤทธิ์ผล
บริษัทฯจึงได้ลงทุนเพื่อมุ่งเน้นการจัดการบุคลากรโดยนำระบบการประเมินค่างานมาใช้เพื่อเชื่อมโยงส่งเสริมในการวางแผนการพัฒนาพนักงานและจัดการอาชีพที่เหมาะสมให้แก่พนักงาน
เพิ่มขีดความรู้ความสามารถและมีศักยภาพ รวมถึงการจ่ายผลตอบแทนที่เป็นธรรม
ซึ่งนำมาเสริมสร้างแรงจูงใจแก่พนักงานอีกด้วย
อีกทั้งบริษัทฯยังเชื่อมั่นว่าหากมีระบบการบริหารบุคลากรที่มีประสิทธิภาพ
จะทำให้ทั้งบริษัทและพนักงานต่างมีความสำเร็จร่วมกัน
ได้และพร้อมที่จะก้าวทันที่จะสนับสนุนการดำเนินธุรกิจต่างๆของบริษัทฯ
ได้ทั้งในระยะสั้นและระยะยาว เพื่อความมั่นใจว่าบริษัทฯ
มีความพร้อมในการดำเนินธุรกิจอย่างมีคุณภาพ ทั้งระบบงาน การบริหารและบุคลากร
บริษัทจึงมีแผนการพัฒนาระบบการบริหารงานบุคคลที่ทันสมัย โดยลงทุนที่จะนำโปรแกรมสำเร็จรูป
ที่ได้มาตรฐานสากล มาใช้ในการบริหารงานบุคคลที่มีประสิทธิภาพในระยะยาวอีกด้วย